laion/Wikipedia-Exotic huggingface dataset:
নড়াইল

নড়াইল বাংলাদেশের দক্ষিণ-পশ্চিমাঞ্চলের খুলনা বিভাগে অবস্থিত একটি শহর। প্রশাসনিকভাবে শহরটি নড়াইল জেলা এবং নড়াইল সদর উপজেলার সদর। এটি নড়াইল জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর,যশোর বিমানবন্দর এবং খুলনা এর খান জাহান আলী বিমানবন্দর।বিভাগীয় শহর খুলনা থেকে নড়াইল শহরের দূরত্ব ৬১কি.মি.। বাংলাদেশের আদমশুমারি ও গৃহগণনা-২০১১ অনুযায়ী নড়াইল শহরের মোট জনসংখ্যা ৫১,৩১৮ জন যার মধ্যে ২৫,৭৯১ জন পুরুষ এবং ২৫,৫২৭ জন নারী। এ শহরের পুরুষ এবং নারী অনুপাত ১০১:১০০। শহরটির অবস্থানের অক্ষাংশ ও দ্রাঘিমাংশ হল ২৩°১০′১৭″ উত্তর ৮৯°৩০′৩৯″ পূর্ব﻿ / ﻿২৩.১৭১৩৪৬° উত্তর ৮৯.৫১০৯৫০° পূর্ব﻿ / 23.171346; 89.510950। সমুদ্র সমতল থেকে শহরটির গড় উচ্চতা ১৪ মিটার। ১৯৭২ সালে নড়াইল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নড়াইল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৪টি মহল্লায় বিভক্ত । ৩৯.৭৯ বর্গ কি.মি. আয়তনের নড়াইল শহরের ২২.০৫ বর্গ কি.মি. এলাকা নড়াইল পৌরসভা দ্বারা পরিচালিত হয়। নড়াইল শহরের স্বাক্ষরতার হার হলো শতকরা ৮০ ভাগ। "নড়াইল পৌরসভার মেয়র"। ২০১৯-১২-০২ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২৪২। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১২-০৪।  "এক নজরে পৌরসভা"। ২৪ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-০৪।
ইকবাল কাদির

ইকবাল জেড কাদির (জন্ম: ১৩ই আগস্ট, ১৯৫৮) একজন বাংলাদেশী-মার্কিন শিল্পোদ্যোক্তা। তিনি গণফোন এবং গ্রামীণফোনের প্রতিষ্ঠাতা। বর্তমানে মার্কিন যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজির "লেগাটাম সেন্টার ফর ডেভেলপমেন্ট অ্যান্ড এন্ট্রাপ্রেনিয়ারশিপ"-এর প্রতিষ্ঠাতা নির্বাহী পরিচালক হিসেবে কর্মরত আছেন। এর পাশাপাশি তিনি এমআইটি প্রেস কর্তৃক প্রকাশিত সাময়িকী "ইনোভেশন্‌স: টেকনোলজি, গভার্নেন্স, গ্লোবালাইজেশন"-এর সহ-সম্পাদকের দায়িত্ব পালন করছেন। কাদীর যশোরে জন্মগ্রহণ করেন। ১৯৭৬ সালে তিনি যুক্তরাষ্ট্র পাড়ি জমান এবং পরবর্তীতে যুক্তরাষ্ট্রের নাগরিকত্ব লাভ করেন। তিনি ১৯৮১ সালে সয়ার্থমোর কলেজ থেকে বি.এস.(সম্মান) এবং পেন্সিল্‌ভেনিয়া বিশ্ববিদ্যালয়ের হোয়ার্টন স্কুল থেকে ১৯৮৩ ও ১৯৮৭ সালে যথাক্রমে এম.এ ও এম.বি.এ ডিগ্রী অর্জন করেন। কাদীর ১৯৮৩ থেকে ১৯৮৫ সাল পর্যন্ত ওয়াশিংটন ডি.সিতে অবস্থিত বিশ্ব ব্যাংকে উপদেষ্টা হিসেবে,১৯৮৭ থেকে ১৯৮৯ এবং ১৯৮৯ থেকে ১৯৯১ সাল পর্যন্ত যথাক্রমে কুপার অ্যান্ড লাইব্রান্ড ও সিকিউরিটি প্যাসিফিক মার্চেন্ট ব্যাংকে সহযোগী হিসেবে, অ্যাট্রিয়াম ক্যাপিটাল করপোরেশনে সহ-প্রধান হিসেবে নিযুক্ত ছিলেন। ১৯৯৩ থেকে ১৯৯৯ সাল পর্যন্ত সময়কালে তিনি বাংলাদেশে গ্রামীণফোন প্রতিষ্ঠা করেন এবং ১৯৯৬ থেকে ১৯৯৯ সাল পর্যন্ত প্রতিষ্ঠানটির ব্যবস্থাপনা পর্ষদের সাথে যুক্ত ছিলেন। গ্রামীণফোন See Quadir, Iqbal Z. ‘Entrepreneurship Training for the Developing World.’ Science. March 23, 2012. Page 1445; and Quadir, Iqbal Z. ‘The Entrepreneurial Gardeners.’ Science. June 12, 2015. Page 1179. Clark, Andrew (২১ মে ২০০৮)। "School aims to seed the world with business sense"। The Guardian।  Iqbal Z. Quadir’s MIT Page Innovations: Technology, Governance, Globalization ওয়েব্যাক মেশিনে আর্কাইভকৃত ১৬ জানুয়ারি ২০০৮ তারিখে “Strengthening the Hands of Citizens”: Iqbal Quadir talks about the GrameenPhone Story You Can Hear Me Now Official Book Website “How one new company brought hope to one of the world’s poorest countries.” Ode Magazine Iqbal Z. Quadir. The Bottleneck Is At the Top of the Bottle. Fletcher Forum of World Affairs Vol. 26(2) Summer/Fall 2002 Video of Iqbal Quadir discussing the impact of bringing cell phone service to rural areas. Recorded July 2005 in Oxford, UK. (Duration 16:37) Anwarul Quadir Foundation Official Quadir Prize: Global Essay Competition Webpage at Harvard University Legatum Center for Development and Entrepreneurship
নালাই নামাদে

নালাই নামাদে (তামিল: நாளை நமதே, অনুবাদ 'ভবিষ্যৎ আমাদেরই') হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। কে এস সেতুমাধবনের পরিচালনায় চলচ্চিত্রটিতে মুখ্য ভূমিকায় এম জি রামচন্দ্রন এবং লতা অভিনয় করেছিলেন এছাড়াও গুরুত্বপূর্ণ চরিত্রে ছিলেন এম এন নম্বিয়ার, নাগেশ, চন্দ্রমোহন এবং ভেন্নিরা আড়াই নির্মলা। চলচ্চিত্রটি ছিলো মূলত ১৯৭৩ সালের হিন্দি চলচ্চিত্র ইয়াদোঁ কি বারাত এর অনুকরণ যেখানে ধর্মেন্দ্র ছিলেন। নালাই নামাদে চলচ্চিত্রটি তামিলনাড়ুতে ব্যাপক জনপ্রিয় হয়েছিলো। চলচ্চিত্রটির কাহিনী শৈশবকালে হারিয়ে যাওয়া তিনভাইকে নিয়ে মূলত আবর্তিত হয়, ছোটোবেলায় তাদের বাবামা আততায়ীদের গুলিতে নিহত হয়; বড় হয়ে তিন ভাই তাদের বাবামায়ের খুনীদের খুঁজে বের করার চেষ্টা করে, তারা তিনজন মিলিত হয় মূলত তাদের মার গাওয়া একটি গান শোনার মাধ্যমে যেটা তাদের মধ্যে এক ভাই গায়। এম জি রামচন্দ্রন - শঙ্কর এবং বিজয় কুমার (প্রথম এবং দ্বিতীয় পুত্র) লতা - বিজয়ের প্রেমিকা ভেন্নিরা আড়াই নির্মলা - লীলা, রবার্টের মেয়ে এম এন নম্বিয়ার - রঞ্জিত নাগেশ - রঙ্গ ওরফে রপথবন্ধু, শঙ্করের বাল্যবন্ধু মনয়ঙ্গত সুব্রমণিয়ন বিশ্বনাথন ছিলেন চলচ্চিত্রটির সঙ্গীত পরিচালক। Pillai, Swarnavel Eswaran (২০১৫)। Madras Studios: Narrative, Genre, and Ideology in Tamil Cinema। SAGE Publications। পৃষ্ঠা 242।  "Life & Style / Metroplus : Where has all the magic gone?"। সংগ্রহের তারিখ ২০১২-১১-০৩। . The Hindu (2012-07-20). Retrieved on 2012-11-03. "Naalai Namathe Songs"। tamiltunes। সংগ্রহের তারিখ ২৯ জুলাই ২০১৪। [স্থায়ীভাবে অকার্যকর সংযোগ] "Naalai Namathe Songs"। raaga। সংগ্রহের তারিখ ২৯ জুলাই ২০১৪।  ইন্টারনেট মুভি ডেটাবেজে নালাই নামাদে (ইংরেজি)
অঙ্গ (জীববিজ্ঞান)

জীববিজ্ঞানে অঙ্গ (ইংরেজি: Organ, ল্যাটিন: organum, যন্ত্র) হলো একগুচ্ছ কলা যা নির্দিষ্ট একটি বা অনেকগুলি কাজ সম্পন্ন করে। সাধারণত কলা সমূহ প্রধান ও স্পোরাডিক কলায় বিভক্ত। প্রধান কলা হলো ওই সকল কলা যারা কোন অঙ্গের জন্য নির্দিষ্ট। যেমন, হৃৎপিণ্ডের প্রধান কলা হলো হৃৎপেশী। অন্যদিকে স্পোরাডিক কলাসমূহ হলো স্নায়ু, রক্ত, যোজক কলা ইত্যাদি। উদ্ভিদ অঙ্গ সমূহকে বর্ধমান (vegetative) ও পুনরুৎপাদনশীল (reproductive) এই দুই ভাগে ভাগ করা যায়। বর্ধমান উদ্ভিদ অঙ্গ সমূহ হলো মূল, কাণ্ড এবং পাতা। অপরদিকে পুনরুৎপাদনশীল অঙ্গ সমূহ হলো পুষ্প, বীজ এবং ফল। বর্ধমান অঙ্গ সমূহ উদ্ভিদের জীবন ধারণের জন্য আবশ্যকীয় (তারা জৈব অপরিহার্য কাজ যেমন সালোকসংশ্লেষণ করে), আর পুনরুৎপাদনশীল অঙ্গ সমূহ প্রজননের জন্য অত্যাবশ্যকীয়। সাধারণ প্রাণী অঙ্গসমূহের হলো হৃৎপিণ্ড, ফুসফুস, মস্তিষ্ক, চোখ, পাকস্থলী, প্লীহা, অস্থি, অগ্ন্যাশয়, বৃক্ক, যকৃৎ, অন্ত্র সমূহ, ত্বক (মানুষের সর্ববৃহৎ অঙ্গ), গর্ভাশয় এবং মূত্র থলি। শরীরের ভেতরের অঙ্গ গুলোকে প্রায়শ অভ্যন্তরীণ অঙ্গ নামে বর্ণনা করা হয়। অভ্যন্তরীণ অঙ্গগুলোকে যৌথভাবে বলা হয় ভিসেরা এবং এর সল্প ব্যবহৃত বহুবচন হলো ভিসকাস। স্তন্যপায়ী প্রাণীদের দেহে ১১টি প্রধান অঙ্গতন্ত্র দেখা যায়। সংবহনতন্ত্র: হৃৎপিণ্ড ও রক্তনালীর সাহায্যে রক্ত সারা দেহে সঞ্চালিত হয়। লসিকাতন্ত্র: কলা ও রক্ত প্রবাহের মধ্যে লসিকা (লিম্ফ) আদান-প্রদানের কজে নিয়োজিত, যা লসিকা এবং লসিকাগ্রন্থি ও লসিকানালী দ্বারা সম্পন্ন হয়; এর সাথেঅনাক্রম্যতন্ত্র (প্রতিরক্ষাতন্ত্র)ও জড়িত যা শ্বেতকনিকা, টনসিল, এ্যাডেনয়েড, থাইমাস ও প্লীহা (স্প্লিন) এর সাহায্যে রোগ সৃষ্টিকারী বস্তুর বিরুদ্ধে প্রতিরোধ তৈরি করে। পরিপাকতন্ত্র: লালাগ্রন্থি, ইসোফেগাস, পাকস্থলী, যকৃৎ, পিত্তথলি, অগ্ন্যাশয়, অন্ত্র (ইন্টেস্টাইন) সমূহ, মলাশয় ও পায়ুদ্বারা খাদ্য পরিপাক ও প্রক্রিয়াজাত করা হয়। অন্তঃক্ষরা তন্ত্র: অন্তঃক্ষরা (এন্ডক্রাইন) গ্রন্থিসমূহ যেমন- হাইপোথেলামাস, পিটুইটারী, পিনিয়াল বডি, থাইরয়েড, প্যারাথাইরয়েড এবংঅ্যাড্রেনাল গ্রন্থিসমূহ, হতে উৎপন্ন হর্মোন দ্বারা দেহের বিভিন্ন কার্যাদি সম্পন্ন হয়। আচ্ছাদন তন্ত্র: ত্বক, চুল, নখ। পেশীতন্ত্র: পেশীর সাহায্যে নড়াচড়া করা হয়। স্নায়ুতন্ত্র: মস্তিষ্ক, মেরুদন্ড, প্রান্তদেশীয় স্নায়ু ও স্নায়ু সমূহের দ্বারা তথ্য সংগ্রহ, প্রেরন ও প্রক্রিয়াকরন করা হয়। প্রজননতন্ত্র: যৌনাঙ্গ সমূহ। শ্বসনতন্ত্র: শ্বাস-প্রশ্বাসের অন্ত্র সমূহ- ফ্যারিংক্স, ল্যারিংক্স, ট্রাকিয়া, ব্রংকাই, ফুসফুস এবং মধ্যচ্ছদা। কঙ্কালতন্ত্র: হাড়, তরুনাস্থি, লিগামেন্ট ও টেন্ডনের মাধ্যমে দৈহিক গঠন ও প্রতিরক্ষার কাজে নিয়জিত। রেচনতন্ত্র: তরল ভারসাম্য, ইলেক্ট্রোলাইট ভারসাম্য ও মূত্র নিষ্কাশনের কাজ বৃক্ক (কিডনি), গবিনী (ইউরেটার), মুত্রথলি এবং মূত্রনালী (ইউরেথ্রা) করে থাকে। মস্তিষ্ক মুখ কর্ণ চক্ষু কোটর চোখ মুখ গহ্বর জিহ্বা দাঁত ঠোঁট নাক স্ক্যাল্প্ ল্যারিংক্স (বাগযন্ত্র) ফ্যারিংক্স (গলকোষ) লালা গ্রন্থি মেনিনজেস্ থাইরয়েড প্যারাথাইরয়েড গ্রন্থি কশেরুকা সুষুম্নাকাণ্ড পাঁজরাস্থি পেনিটোনিয়াম পাকস্থলী ডিওডেনাম অন্ত্র কোলন যকৃৎ প্লীহা অগ্ন্যাশয় বৃক্ক অ্যাড্রেনাল গ্রন্থি অ্যাপেন্ডিক্স ত্বক পিত্তাশয় বস্তি স্যাক্রাম চঞ্চ্যাস্থি ডিম্বাশয় কালল নল গর্ভাশয় যোনি-কপাট ক্লাইটরিস পেরিনিয়াম মূত্র থলি শুক্রাশয় সরলান্ত্র শিশ্ন পেশী কঙ্কাল স্নায়ু হাত কব্জি কনুই কাঁধ কটি হাঁটু গোড়ালি অঙ্গ তন্ত্র
আন্ডারহিল স্টেডিয়াম

আন্ডারহিল লন্ডনের চিপিং বার্নেটের একটি স্টেডিয়াম ছিল, যেটি ১৯০৭ থেকে ২০১৩ পর্যন্ত বারনেট ফুটবল ক্লাবের হোম গ্রাউন্ড হিসাবে ব্যবহৃত হয়েছে। এর সর্বোচ্চ ধারণক্ষমতা প্রায় ৬,০২৩ জন। এটি লন্ডনের সবচেয়ে ছোট ফুটবল মাঠ। ২০১৮ সালের জানুয়ারীতে আন্ডারহিল ধ্বংস করা শুরু হয়েছিল। "Barnet FC ground, Underhill Stadium, begins demolition"। Epping Forest Guardian। ১৮ জানুয়ারি ২০১৮। সংগ্রহের তারিখ ৪ ফেব্রুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এম এ মালেক (রাজনীতিবিদ)

এম এ মালেক (জন্ম: ১ জুন, ১৯৫৩) বাংলাদেশি রাজনীতিবিদ। তিনি ঢাকা-২০ আসনের সাবেক সংসদ সদস্য। এম এ মালেক ১ জুন, ১৯৫৩ সালে ঢাকা জেলার ধামরাই উপজেলার নরসিংহপুর গ্রামে জন্মগ্রহণ করেন। তিনি এইচএসসি পাশ করেছেন। এম এ মালেক ২০১৪ সালের দশম জাতীয় সংসদ নির্বাচনে ঢাকা-২০ আসন থেকে প্রথমবারের মতো সংসদ সদস্য নির্বাচিত হন। ২০২২ সালে তিনি ধামরাই উপজেলা আওয়ামী লীগের সভাপতি। তিনি ২০২৪ সালে অনুষ্ঠিত দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশগ্রহণ করেন কিন্তু আওয়ামী লীগ প্রার্থী বেনজীর আহমদের কাছে পরাজিত হন। ঢাকা-২০, এম এ মালেক। "Constituency 193_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) "ধামরাই আওয়ামী লীগের সভাপতি মালেক, সম্পাদক গোলাম কবির"। jagonews24.com। সংগ্রহের তারিখ ২০২২-১০-২৯।  "ঢাকা-২০: আ'লীগের মনোনয়নের দাবিদার এমপি এম এ মালেক"। কালের কণ্ঠ। ৮ জানুয়ারি ২০২৪।
এস এম আবুল কালাম আজাদ

এস এম আবুল কালাম আজাদ (জন্ম: ১ জানুয়ারি, ১৯৫৪) বাংলাদেশের ঢাকা-১৭ আসনের সংসদ সদস্য। তিনি ২০১৪ সালে বাংলাদেশ ন্যাশনালিস্ট ফ্রন্ট থেকে সংসদ সদস্য হিসেবে নির্বাচিত হয়েছেন। আবুল কালাম আজাদের পৈতৃক বাড়ি ঢাকা জেলার সবুজবাগ এলাকার কদমতলা এলাকায়। তিনি স্নাতকোত্তর পাশ করেছেন। পেশায় সাংবাদিক আবুল কালাম আজাদ রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন। ঢাকা-১৭, এস এম আবুল কালাম আজাদ। "Constituency 190_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
ইলিয়াস উদ্দিন মোল্লাহ্

আলহাজ্ব ইলিয়াস উদ্দিন মোল্লাহ্ (জন্ম: ২ মার্চ, ১৯৭১) বাংলাদেশের ঢাকা-১৬ আসনের সংসদ সদস্য। তিনি ২০০৮, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ইলিয়াস উদ্দিন মোল্লাহ্’র পৈতৃক বাড়ি ঢাকা জেলার পল্লবী’র হারুনাবাদ এলাকায়। ইলিয়াস এর বাবা হারুন রশীদ মোল্লা পঞ্চম জাতীয় সংসদ নির্বাচন, ১৯৯১ সালের নির্বাচনের সাংসদ ছিলেন। আওয়ামী লীগের মনোনয়ন না পেয়ে বিএনপির প্রার্থী হিসেবে আওয়ামী লীগের প্রার্থী ড. কামাল হোসেনকে হারিয়ে জয় পান তিনি। িতিনি এইচএসসি পাশ করেছেন। পেশায় ব্যবসায়ী ইলিয়াস উদ্দিন মোল্লাহ্ রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন। ঢাকা-১৬, মো: ইলিয়াস উদ্দিন মোল্লাহ্। "Constituency 189_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।  জনকণ্ঠ, দৈনিক। "জাতীয় সংসদ বিলুপ্ত ঘোষণা"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০৮-২৬।  জোহা খান, কমল (১৯ ডিসেম্বর ২০১৮)। "ঢাকা-১৬: মোল্লাহ্বাড়িরই আওয়াজ বেশি"। প্রথম আলো। সংগ্রহের তারিখ ১২ অক্টোবর ২০২২।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
গনিয়ারি

গনিয়ারি (বৈজ্ঞানিক নাম: Premna serratifolia) Lamiaceae পরিবারের Premna গণের ভেষজ বৃক্ষ।এই উদ্ভিদের ফল, মূল ও মূলের ছাল ভারতীয় অয়ুর্বেদে ঔষুধ হিসাবে ব্যবহার করা হয়েছে। এই গাছ ৭ মিটার পর্যন্ত হয়। এর পাতা সহজ, বিপরীত প্রান্তিক; পেঁচালো ৪-১৪ মিমি ও সরু। এদের ফুল উভয় লিঙ্গ হয়। ফুলের রং সবুজাভ সাদা বর্ণের। এর ফলে একটি আঁটিযুক্ত থাকে ও রসালো এবং শাঁসালো হয়। বৃতি উপবিষ্ট, গোলাকৃতি, ও বেগুনি; বীজ আয়তাকার আকৃতির। অস্ট্রেলিয়া, আফ্রিকা, এশিয়া জুড়ে এই গাছের বিস্তৃতি। কিডনির সমস্যা, ঋতুদোষে, আঘাতজনিত ফোলায় ইত্যাদি রোগে ব্যবহার করা হয় এর মূল, ছাল পাতা।এই উদ্ভিদ ব্যাপকভাবে ভারতীয় ঐতিহ্যগত ঔষধ ব্যবহার করা হয়। জৈবিক ক্রিয়াকলাপ দেখানো হয়েছে যে এই উদ্ভিদের মূলের ছালে একটি শক্তিশালী সাইটোটক্সিক এবং অ্যান্টিঅক্সিডেন্ট ডাইয়ারপেন আছে। Described by Dr. N Sasidharan (Dr. B P Pal Fellow), Kerala Forest Research Institute, Peechi in Indiabiodiversity portal http://indiabiodiversity.org/species/show/230814 Bose LV, Varghese GK, Habtemariam S. 2013. Identification of acteoside as the active antioxidant principle of Premna serratifolia root wood tissues. Phytopharmacology 4: 228–236 Habtemariam, S., Varghese, G.K. (2015). A Novel Diterpene Skeleton: Identification of a highly aromatic, cytotoxic and antioxidant 5-methyl-10-demethyl-abietane-typediterpene from Premna serratifolia Phytotherapy Research 29(1), 80-85.
কামাল আহমেদ মজুমদার

কামাল আহমেদ মজুমদার (জন্ম: ৩ মার্চ, ১৯৫০) বাংলাদেশের ঢাকা-১৫ আসনের সংসদ সদস্য। তিনি ১৯৯৬, ২০০৯,২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। কামাল আহমেদের পৈতৃক বাড়ি ফেনী জেলার পরশুরাম উপজেলার ভারতের সীমান্তবর্তী নিজ কালিকাপুর গ্রামে। তার পিতা ছিলেন একজন সম্মানীয় আলেম। তিনি স্নাতক পাশ করেছেন। এলাকায় প্রায় প্রতিবছরই উনি ওনার মা-বাবার নামে জেয়াফত পালন করেন। দাওয়াত দেওয়া হয় বৃহত্তর পরশুরাম উপজেলার সকল গরিব-দুঃখীদের পেশায় ব্যবসায়ী কামাল আহমেদ মজুমদার রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। তিনি মোহনা টিভির চেয়ারম্যান। তিনি শেখ হাসিনার চতুর্থ মন্ত্রিসভায় শিল্প মন্ত্রণালয়ের প্রতিমন্ত্রীর দায়িত্ব পালন করেন। ঢাকা-১৫, কামাল আহমেদ মজুমদার। "Constituency 188_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।  mamun, abdullah (২০১৮-১২-১১T২০:৫১:৩৫+০৬:০০)। "নির্বাচনে ছয় টিভি চ্যানেল মালিক" (ইংরেজি ভাষায়)। সংগ্রহের তারিখ 2023-03-14।  এখানে তারিখের মান পরীক্ষা করুন: |তারিখ= (সাহায্য) ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
আসলামুল হক

আসলামুল হক (১৪ মে ১৯৬১–৪ এপ্রিল ২০২১) বাংলাদেশ আওয়ামী লীগের একজন রাজনীতিবিদ যিনি ঢাকা-১৪ আসনের সংসদ সদস্য ছিলেন। আসলামুল হকের জন্ম ১৪ মে ১৯৬১ সালে। তার পৈতৃক বাড়ি ঢাকা জেলার মিরপুর এলাকায়। তার পিতার নাম হাজী মোঃ এনামুল হক মুন্সী এবং মায়ের নাম ফিরোজা হক। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেছেন। পেশায় ব্যবসায়ী আসলামুল হক রাজনীতির সঙ্গে সক্রিয় ভাবে যুক্ত ছিলেন। তিনি দ্বিতীয়বারের মতো সংসদ সদস্য নির্বাচিত হয়েছেন। তিনি মায়িশা গ্রুপের চেয়ারম্যান ও ব্যবস্থাপনা পরিচালক ছিলেন। এছাড়া তিনি ভূমি ব্যবস্থাপনা, রিয়েল এস্টেট, বিদ্যুৎ উৎপাদন ও বিক্রয়, কেমিক্যাল আমদানি, কনজ্যুমার প্রোডাক্টস ও ট্রেডিং ব্যবসার সাথে জড়িত ছিলেন। ব্যবসার পাশাপাশি তিনি বাংলাদেশ আওয়ামী লীগের রাজনীতির সাথে জড়িত ছিলেন। তিনি দি ফেডারেশন অব বাংলাদেশ চেম্বার অব কমার্স অ্যান্ড ইন্ডাষ্ট্রিজের সদস্য ছিলেন। আসলামুল হক ২০০৮ সালের ২৯ ডিসেম্বর নবম জাতীয় সংসদ নির্বাচনে বাংলাদেশ আওয়ামীলীগের মনোনীত প্রার্থী হিসেবে ঢাকা-১৪ আসন থেকে সংসদ সদস্য নির্বাচিত হন। একই সময়ে তিনি জাতীয় সংসদে বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ২০১৪ সালের ৫ জানুয়ারি দশম জাতীয় সংসদ নির্বাচনে পুনরায় ঢাকা-১৪ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে পুনরায় ঢাকা-১৪ আসন থেকে সংসদ সদস্য নির্বাচিত হন। একাদশ জাতীয় সংসদে তিনি হাউজ কমিটি এবং ধর্ম মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। তিনি ঢাকা মহানগর আওয়ামীলীগ উত্তর এর সহসভাপতি ছিলেন। আসলামুল হক ৪ এপ্রিল ২০২১ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন। "সংসদ সদস্য আসলামুল হক আর নেই"। সময় টিভি। ৪ এপ্রিল ২০২১। সংগ্রহের তারিখ ৪ এপ্রিল ২০২১।  ঢাকা-১৪, মো: আসলামুল হক। "Constituency 187_10th_Bn"। www.parliament.gov.bd। ২০১৮-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৭।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-০৪-০৪।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  উইকিমিডিয়া কমন্সে আসলামুল হক সংক্রান্ত মিডিয়া রয়েছে।
অ্যান্থনি কোয়েল

স্যার জন অ্যান্থনি কোয়েল, সিবিই (ইংরেজি: John Anthony Quayle; ৭ সেপ্টেম্বর ১৯১৩ - ২০ অক্টোবর ১৯৮৯) ছিলেন একজন ইংরেজ অভিনেতা ও মঞ্চ নির্দেশক। তিনি মঞ্চ, টেলিভিশন ও ত্রিশের অধিক চলচ্চিত্রে অভিনয় করেছেন। আইস কোল্ড ইন অ্যালেক্স (১৯৫৮) চলচ্চিত্রে অভিনয় করে তিনি শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন। এছাড়া তিনি অ্যান অব দ্য থাউজেন্ড ডেজ (১৯৬৯) চলচ্চিত্রে টমাস উলসি চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল দ্য রং ম্যান (১৯৫৭), দ্য গানস অব নাভারোন (১৯৬১) ও লরেন্স অব অ্যারাবিয়া (১৯৬৩)। টেলিভিশনে তিনি ১৯৭৪ সালে সেভেন্থ কিউবি মিনি ধারাবাহিকে অভিনয়ের জন্য বিশেষ হাস্যরসাত্মক বা নাট্য অনুষ্ঠানে পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং ১৯৮০ সালে মাসাডা ধারাবাহিকে সীমিত ধারাবাহিক বা বিশেষ অনুষ্ঠানে পার্শ্ব অভিনেতা বিভাগে আরেকটি প্রাইমটাইম এমি পুরস্কারের মনোনয়ন লাভ করেন। মঞ্চে তিনি শেকসপিয়ারীয় নাটকে অভিনয় করে প্রসিদ্ধি অর্জন করেন। ব্রডওয়ে মঞ্চে তিনি টামবারলেইন দ্য গ্রেট (১৯৫৬) ও গ্যালিলিও (১৯৬৭) নাটকে নাম ভূমিকায় অভিনয়ের জন্য স্মরণীয়। তিনি ১৯৫২ সালে অর্ডার অব দ্য ব্রিটিশ এম্পায়ারের কমান্ডার এবং ১৯৮৫ সালে নাইট উপাধিতে ভূষিত হন। কোয়েল ১৯১৩ সালের ৭ই অক্টোবর ল্যাঙ্কাশায়ারের সাউথপোর্টের এইন্সডেলে এক মানক্স পরিবারে জন্মগ্রহণ করেন। তার পিতা ল্যাঙ্কাশায়ারের একজন আইনজীবী ছিলেন। তিনি প্রাইভেট অ্যাবারলি হল স্কুলে পড়াশোনা করেন ও ১৯৩০ সালে রাগবি স্কুল থেকে উচ্চ মাধ্যমিক পাস করেন এবং লন্ডনের রয়্যাল একাডেমি অব ড্রামাটিক আর্টে প্রশিক্ষণ গ্রহণ করেন। সঙ্গীতহলে কিছুদিন কাজের পর তিনি ১৯৩২ সালে ওল্ড ভিসে যোগদান করেন। দ্বিতীয় বিশ্বযুদ্ধের সময় তিনি ব্রিটিশ সেনা কর্মকর্তা হিসেবে যোগ দেন এবং নর্দামবারল্যান্ডে সহায়ক ইউনিটের এরিয়া কমান্ডার হিসেবে নিযুক্ত হন। ১৯১২ সালে এইন্সডেল সাউথপোর্ট কান্ট্রি বরার অংশ হয়। ১৯৭৪ সালের ১লা এপ্রিলের পূর্বে সাউথপোর্ট ল্যাঙ্কাশায়ারের অংশ ছিল। কলিন্স, গ্লেন (২১ অক্টোবর ১৯৮৯)। "Sir Anthony Quayle, British Actor And Theater Director, Dies at 76"। দ্য নিউ ইয়র্ক টাইমস। সংগ্রহের তারিখ ৭ সেপ্টেম্বর ২০১৮।  "Anthony Quayle"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৮।  ইন্টারনেট ব্রডওয়ে ডেটাবেজে অ্যান্থনি কোয়েল (ইংরেজি) ইন্টারনেট মুভি ডেটাবেজে অ্যান্থনি কোয়েল  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে অ্যান্থনি কোয়েল রটেন টম্যাটোসে অ্যান্থনি কোয়েল (ইংরেজি) ফাইন্ড এ গ্রেইভে অ্যান্থনি কোয়েল (ইংরেজি)
ইভান রেচেল উড

ইভান রেচেল উড (ইংরেজি: Evan Rachel Wood; রেই্‌চেল্‌ উড্‌, জন্ম: ৭ সেপ্টেম্বর ১৯৮৭) হলেন একজন মার্কিন অভিনেত্রী, মডেল ও সঙ্গীতজ্ঞ। তিনি ১৯৯০-এর দশকে তার অভিনয় জীবন শুরু করেন এবং আমেরিকান গথিক (১৯৯৫-৯৬) ও ওয়ান্স অ্যান্ড অ্যাগেইন (১৯৯৯-২০০২) টেলিভিশন ধারাবাহিক অভিনয় করেন। মাত্র ১১ বছর বয়সে তার চলচ্চিত্রে অভিষেক হয় ডিগিং টু চায়না (১৯৯৮)-এ প্রধান অভিনেত্রী হিসেবে এবং ২০০৩ সালে নাট্যধর্মী চলচ্চিত্র থার্টিন-এ ট্রেসি ফ্রিল্যান্ড চরিত্রে অভিনয় করে সমাদৃত হন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। টেলিভিশনে তিনি এইচবিওর মিনিধারাবাহিক মিলড্রেড পিয়ার্স (২০১১)-এ কেট উইন্সলেটের চরিত্রে কন্যা ভূমিকায় অভিনয় করে একটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও প্রাইমটাইম এমি পুরস্কারে মনোনীত হন। ২০১৬ সালে তিনি এইচবিওর ধারাবাহিক ওয়েস্টওয়ার্ল্ড-এ ডোলোরেস অ্যাবার্নেথি চরিত্রে অভিনয় করেন। এই কাজের জন্য তিনি একটি ক্রিটিকস চয়েস টেলিভিশন পুরস্কার ও স্যাটেলাইট পুরস্কার অর্জন করেন এবং একটি সেরা নাট্য টিভি ধারাবাহিক অভিনেত্রী বিভাগে গোল্ডেন গ্লোব পুরস্কার ও দুটি প্রাইমটাইম এমি পুরস্কারের মনোনয়ন লাভ করেন। হিবার্ড, লরা (৭ সেপ্টেম্বর ২০১১)। "September 7 Famous Birthdays: Evan Rachel Wood, Michael Emerson & Buddy Holly (PHOTOS)"। দ্য হাফিংটন পোস্ট (ইংরেজি ভাষায়)। সংগ্রহের তারিখ ৭ সেপ্টেম্বর ২০১৮।  মরিস, আলেক্স (১৭ নভেম্বর ২০১৬)। "How Evan Rachel Wood's Personal Demons Prepped Her for 'Westworld'"। রোলিং স্টোন (ইংরেজি ভাষায়)। সংগ্রহের তারিখ ৭ সেপ্টেম্বর ২০১৮।  উইকিমিডিয়া কমন্সে ইভান রেচেল উড সংক্রান্ত মিডিয়া রয়েছে। টুইটারে ইভান রেচেল উড ইন্টারনেট মুভি ডেটাবেজে ইভান রেচেল উড  (ইংরেজি) {{রটেন টম্যাটোস}} টেমপ্লেটে আইডি নেই বা উইকিউপাত্তে তা অনুপস্থিত।
জেমি বেল

জেমি বেল (ইংরেজি: Jamie Bell নামে পরিচিত অ্যান্ড্রু জেমস ম্যাটফিন বেল (ইংরেজি: Andrew James Matfin Bell; জন্ম: ১৪ মার্চ ১৯৮৬) হলেন একজন ইংরেজ অভিনেতা ও নৃত্যশিল্পী। তিনি তার প্রথম চলচ্চিত্র বিলি ইলিয়ট (২০০০)-এ অভিনয় করে প্রসিদ্ধি অর্জন করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তার অভিনীত পরবর্তী চলচ্চিত্রগুলো হল কিং কং (২০০৫), জাম্পার (২০০৮), দি অ্যাডভেঞ্চার্স অব টিনটিন (২০১১), স্নোপিয়ের্সার (২০১৩) ও ফ্যান্ট্যাস্টিক ফোর (২০১৫)। এছাড়া তিনি টেলিভিশন ধারাবাহিক টার্ন: ওয়াশিংটন্‌স স্পাইজ (২০১৪)-এ আব্রাহাম উডহাল চরিত্রে অভিনয় করেন। বেল ১৯৮৬ সালের ১৪ই মার্চ ইংল্যান্ডের বিলিংহামে জন্মগ্রহণ করেন। তার মাতা এইলিন ম্যাটফিন এবং পিতা জন বেল। জেমি জন্মের পূর্বেই তার পিতা তার মাতা ও বড় বোন ক্যাথরিনকে ছেড়ে চলে যান। তিনি তার মায়ের কাছেই বেড়ে ওঠেন। তার বোনের সাথে ব্যালের তালিম নেওয়ার সময় তিনি নৃত্যের সাথে জড়িয়ে পড়েন। ১৯৯৯ সালে ২০০০ বালকের মধ্য থেকে তাকে বিলি ইলিয়ট (২০০০) চলচ্চিত্রের নাম ভূমিকায় অভিনয়ের জন্য নির্বাচন করা হয়। এতে তার চরিত্রটি হল ১১ বছর বয়সী বালকের যে তার কর্মজীবী বিপন্তীক বাবা ও বড় ভাইকে ঘৃণা করে ও ব্যালে নৃত্যকে তার পেশা হিসেবে বেছে নেয়। এতে অভিনয় করে তিনি প্রসিদ্ধি অর্জন করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। ২০০০ সালে তিনি আইটিভির আইনি নাট্যধর্মী ধারাবাহিক ক্লোজ অ্যান্ড ট্রু-এ রবসন গ্রিন, জেমস বলাম ও সুজান জেমসনের সাথে অভিনয় করেন। ২০০৯ সালে ঘোষণা দেওয়া হয় যে বেল দি অ্যাডভেঞ্চার্স অব টিনটিন চলচ্চিত্রে সিমন পেগ ও নিক ফ্রস্টের সাথে নাম ভূমিকায় অভিনয় করবেন। স্টিভেন স্পিলবার্গ পরিচালিত চলচ্চিত্রটি ২০১১ সালে মুক্তি পায়। একই বছর তিনি দ্য ইগল চলচ্চিত্রে এস্কা এবং জেন আইয়ার চলচ্চিত্রে সেন্ট জন রিভার্স চরিত্রে অভিনয় করেন। ২০১৩ সালে তিনি ফিলথ চলচ্চিত্রে জেমস ম্যাকঅ্যাভয়ের সাথে অভিনয় করেন। একই বছর তাকে স্নোপিয়ের্সার (২০১৩) চলচ্চিত্রে এডগার চরিত্রে দেখা যায়। "Jamie's dance to fame"। বিবিসি নিউজ (ইংরেজি ভাষায়)। ৬ ফেব্রুয়ারি ২০০১। সংগ্রহের তারিখ ৭ সেপ্টেম্বর ২০১৮।  Billy Elliot, DVD, production notes। "2001 Film Actor in a Leading Role"। বাফটা (ইংরেজি ভাষায়)। ব্রিটিশ একাডেমি অব ফিল্ম অ্যান্ড টেলিভিশন আর্টস। সংগ্রহের তারিখ ৭ সেপ্টেম্বর ২০১৮।  চাইল্ড, বেন (২৭ জানুয়ারি ২০০৯)। "Spielberg casts Jamie Bell as Tintin"। দ্য গার্ডিয়ান (ইংরেজি ভাষায়)। সংগ্রহের তারিখ ১৩ মার্চ ২০২০।  ফের্নান্দেজ, জে এ. (২৯ মে ২০০৯)। "Spielberg's Tintin to unspool in late 2011" (ইংরেজি ভাষায়)। রয়টার্স। সংগ্রহের তারিখ ১৩ মার্চ ২০২০।  "টিনটিন নিয়ে স্পিলবার্গ"। দৈনিক প্রথম আলো। ৩ নভেম্বর ২০১১। সংগ্রহের তারিখ ৭ সেপ্টেম্বর ২০১৮। [স্থায়ীভাবে অকার্যকর সংযোগ] উইকিমিডিয়া কমন্সে জেমি বেল সংক্রান্ত মিডিয়া রয়েছে। টুইটারে জেমি বেল অলমুভিতে জেমি বেল ইন্টারনেট মুভি ডেটাবেজে জেমি বেল  (ইংরেজি)